ਗੰਗਾ ਮੈਨਾ
ਗੰਗਾ ਮੈਨਾ ਗੰਗਾ ਮੈਨਾ (Acridotheres ginginianus ) ਦੱਖਣੀ ਏਸ਼ੀਆ ਦੇ ਉੱਤਰੀ ਹਿੱਸਿਆਂ ਵਿੱਚ ਪਾਈ ਜਾਂਦੀ ਇੱਕ ਮੈਨਾ ਹੈ। ਇਹ ਰੰਗ ਵਿੱਚ ਆਮ ਮਾਈਨਾ ਵਰਗੀ ਹੈ ਪਰ ਆਕਾਰ ਵਿੱਚ ਛੋਟੀ ਹੈ। ਆਮ ਮੈਨਾ ਦੀਆਂ ਅੱਖਾਂ ਦੇ ਦੁਆਲੇ ਪੀਲੇ ਰੰਗ ਦੀ ਚਮੜੀ ਹੁੰਦੀ ਹੈ ਪਰ ਇਸਦੀਆਂ ਅੱਖਾਂ ਦੁਆਲੇ ਇੱਟ-ਲਾਲ ਰੰਗਿ ਚਮੜੀ ਹੈ। ਇਸਦਾ ਹੇਠਲਾ ਪਾਸਾ ਸਲੇਟੀ ਹੈ ਅਤੇ ਇਸ ਤਰ੍ਹਾਂ ਇਹਦੀ ਕੁਝ ਸਮਾਨਤਾ ਜੰਗਲ ਮੈਨਾ ਨਾਲ ਵੀ ਬਣਦੀ ਹੈ। ਇਹ ਉੱਤਰੀ ਅਤੇ ਮੱਧ ਭਾਰਤ ਦੇ ਮੈਦਾਨੀ ਇਲਾਕਿਆਂ ਵਿੱਚ ਝੁੰਡਾਂ ਵਿੱਚ ਪਾਈਆਂ ਜਾਂਦੀਆਂ ਹਨ, ਅਕਸਰ ਕਸਬਿਆਂ ਅਤੇ ਸ਼ਹਿਰਾਂ ਵਿੱਚ। ਇਨ੍ਹਾਂ ਦੀ ਰੇਂਜ ਭਾਰਤ ਦੇ ਦੱਖਣ ਤੱਕ ਫੈਲੀ ਜਾਪਦੀ ਹੈ।